el el el el el el el el el el el el el el el el el el el el el el el el eo el el el el el el el en el ko el el el el fr el el el el el el el el el el en en el el en el en el el el el el el el el el el el el el el el el el
Οι φυλακές Κορυδαλλού είναι ένα από τα κύρια συμπλέγματα φυλακών της Ελλάδας, όπου φιλοξενούνται τόσο άνδρες όσο και γυναίκες με μέγιστη ασφάλεια. Βρίσκεται στον Κορυδαλλό, στην Αττική.
Οι πιο διάσημοι κρατούμενοι είναι τα μέλη της τρομοκρατικής οργάνωσης 17 Νοέμβρη από το 2002. Η φυλακή του Κορυδαλλού χρησιμοποιήθηκε επίσης ως τόπος φυλάκισης των μελών της Χούντας από το 1975. Ο Νικόλαος Ντερτιλής ήταν το τελευταίο μέλος της φυλακής στη χούντα, που πέθανε στις 28 Ιανουαρίου 2013 σε ηλικία 94 ετών.[3]
Η φυλακή Κορυδαλλού ήλθε στο προσκήνιο όταν ο κρατούμενος Βασίλης Παλαιοκώστας δραπέτευσε με ένα μισθωμένο ελικόπτερο δύο φορές (4 Ιουνίου 2006 και 22 Φεβρουαρίου 2009).[4]
Ακόμη, η φυλακή απασχόλησε την επικαιρότητα όταν ο Andrew Symeou, βρετανός υπήκοος, κρατήθηκε προφυλακισμένος το 2010. Ο Symeou κατηγορήθηκε ψευδώς για δολοφονία και εκδόθηκε στην Ελλάδα σε ένα ευρωπαϊκό ένταλμα σύλληψης.[5]
Η Διεθνής Αμνηστία και άλλα όργανα για τα ανθρώπινα δικαιώματα, όπως η Επιτροπή για την Πρόληψη των Βασανιστηρίων, έχουν επανειλημμένα εκφράσει την ανησυχία τους για τη φυλακή σε ό,τι αφορά τον υπερπληθυσμό και την απάνθρωπη μεταχείριση των κρατουμένων.[6][7]
Το 2007 μια ειδική επιτροπή αποτελούμενη από ιατρούς του Τμήματος Επιθεωρήσεων Υγείας του Νομού Αττικής και του Ιατρικού Συλλόγου Πειραιά, ανέφερε ότι το νοσοκομείο και η ψυχική κλινική της φυλακής λειτουργούν χωρίς καν ελάχιστες συνθήκες υγιεινής, με τη γήρανση των υποδομών και τις μεγάλες ελλείψεις στο ιατρικό και νοσηλευτικό προσωπικό.[8] Το Ελληνικό Κοινοβούλιο έχει δεσμευθεί να βελτιώσει τις συνθήκες.[εκκρεμεί παραπομπή]
Από τον Μάιο του 2008 το τμήμα φυλακισμένων γυναικών μεταφέρθηκε στο σύμπλεγμα των φυλακών της Θήβας, μετά από πολλά χρόνια διαμαρτυριών και καταγγελιών προς την κυβέρνηση από τον Δήμο και τους κατοίκους του Κορυδαλλού. Σήμερα,[πότε;] μόνο ένα από τα τρία τμήματα φυλακών γυναικών φιλοξενεί υπόδικες γυναίκες.[εκκρεμεί παραπομπή] Παρόλο που από το 2010 είχε ξεκινήσει έργο κατεδάφισης δύο εκ των τριών πτερύγων των γυναικείων φυλακών, η κατεδάφιση τους ολοκληρώθηκε 7 χρόνια αργότερα, τον Μάιο του 2017. Έτσι απελευθερώθηκαν 10 στρέμματα (40.000 τ.μ.) τα οποία παραχωρήθηκαν στον Δήμο Κορυδαλλού, ώστε να δημιουργηθεί κοινόχρηστος χώρος αναψυχής. Πρόκειται για ένα έργο με προϋπολογισμό 5 εκατ. ευρώ που χρηματοδοτήθηκε από την Περιφέρεια Αττικής.[9][10][11]
↑ «Nikolaos Dertilis, member of Greek junta, dies at 94». Washington Post. January 28, 2013. Αρχειοθετήθηκε από το πρωτότυπο στις 2013-06-23. https://web.archive.org/web/20130623122927/http://articles.washingtonpost.com/2013-01-28/local/36593206_1_golden-dawn-party-korydallos-prison-junta. Ανακτήθηκε στις 23 March 2013.
↑ «Prison break repeat shocks Greece». BBC. 22 Φεβρουαρίου 2009.
↑ «Father of student killed by single punch in Greek nightclub brands man cleared of his manslaughter a liar as they come face to face at inquest». The Daily Mail. Ανακτήθηκε στις 23 Δεκεμβρίου 2015.
↑ «Amnesty International Report» (PDF). Amnesty International. 1 Ιανουαρίου 2008. Αρχειοθετήθηκε από το πρωτότυπο (PDF) στις 29 Σεπτεμβρίου 2012. Ανακτήθηκε στις 4 Νοεμβρίου 2017.
↑ «Greece: Conditions of Detention in 2001». International Helsinki Federation for Human Rights. 19 Μαρτίου 2002.
↑ «Τριτοκοσμικές οι συνθήκες στις Φυλακές Κορυδαλλού». Νομαρχία Πειραιά (στα Greek). nomarhiapeiraia.gr. 16 Μαΐου 2007. Αρχειοθετήθηκε από το πρωτότυπο στις 11 Απριλίου 2009. Ανακτήθηκε στις 12 Μαΐου 2009.
↑ «Αρχίζει η κατεδάφιση των γυναικείων φυλακών Κορυδαλλού». CNN Greece. CNN. 25 Ιουλίου 2017. Αρχειοθετήθηκε από το πρωτότυπο στις 18 Ιουνίου 2021.
↑ «Κατεδαφίστηκαν δύο πτέρυγες των γυναικείων φυλακών Κορυδαλλού - Η έκταση θα μετατραπεί σε χώρο πρασίνου». LIFO. ΔΥΟ ΔΕΚΑ ΕΚΔΟΤΙΚΗ ΑΕ. 23 Μαρτίου 2021. Αρχειοθετήθηκε από το πρωτότυπο στις 18 Μαρτίου 2021.
↑ Μαρκόπουλος, Δημήτρης (22 Μαρτίου 2017). «Ιστορική εξέλιξη για τις φυλακές Κορυδαλλού: Κατεδαφίστηκαν δυο πτέρυγες». ΠΡΩΤΟ ΘΕΜΑ. Αρχειοθετήθηκε από το πρωτότυπο στις 18 Ιουνίου 2021.
Στο λήμμα αυτό έχει ενσωματωθεί κείμενο από το λήμμα Korydallos Prison της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).